ประกาศนายทะเบียนประจำจังหวัดหนองบัวลำภูประกาศนายทะเบียนประจำจังหวัดหนองบัวลำภูเรื่องมอบหมายอำนาจหน้าที่ของนายทะเบียนประจำจังหวัดหนองบัวลำภูให้ข้าราชการกรมการขนส่งทางบกกระทำการแทนพ.ศ. ๒๕๕๘ ด้วยได้มีประกาศใช้บังคับพระราชบัญญัติการขนส่งทางบก (ฉบับที่ ๑๒)พ.ศ. ๒๕๕๗ ลงประกาศในราชกิจจานุเบกษา เล่ม ๑๓๑ ตอนที่ ๘๓ ก วันที่ ๒๓ ธันวาคม ๒๕๕๗ซึ่งมีผลใช้บังคับตั้งแต่วันที่ ๒๓ มีนาคม ๒๕๕๘ เป็นต้นไปซึ่งมีผลทำให้นายทะเบียนประจำจังหวัดมีอำนาจหน้าที่ในการปฏิบัติการให้เป็นไปตามบทบัญญัติแห่งกฎหมายดังนั้น เพื่อให้การปฏิบัติราชการเป็นไปตามอำนาจหน้าที่ด้วยความสะดวกรวดเร็ว และสามารถอำนวยประโยชน์ให้แก่ประชาชนมากยิ่งขึ้น อาศัยอำนาจตามความในมาตรา๖ วรรคสี่ แห่งพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๑๒) พ.ศ. ๒๕๕๗นายทะเบียนประจำจังหวัดหนองบัวลำภู จึงมอบหมายอำนาจหน้าที่ของนายทะเบียนประจำจังหวัดหนองบัวลำภูให้ข้าราชการกรมการขนส่งทางบกกระทำการแทนดังต่อไปนี้ข้อ ๑ ประกาศนี้เรียกว่าประกาศนายทะเบียนประจำจังหวัดหนองบัวลำภู เรื่อง มอบอำนาจหน้าที่ของนายทะเบียนประจำจังหวัดหนองบัวลำภูให้ข้าราชการกรมการขนส่งทางบกกระทำการแทน พ.ศ. ๒๕๕๘ข้อ ๒[๑] ประกาศนี้ให้ใช้บังคับนับแต่วันประกาศในราชกิจจานุเบกษาเป็นต้นไปข้อ ๓ ให้หัวหน้ากลุ่มวิชาการขนส่งสำนักงานขนส่งจังหวัดหนองบัวลำภู เป็นผู้กระทำการแทนในส่วนที่เกี่ยวกับ(๑) การประกอบการขนส่งประจำทาง ซึ่งมีเส้นทางที่ทำการขนส่งภายในเขตจังหวัดที่รับผิดชอบดังนี้(ก) การบรรจุรถ(ข) การเปลี่ยนรถ(ค) การถอนรถ(๒) การประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ)การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด(๓) การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบกระทำการดังนี้(ก) ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข) ใช้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบกพ.ศ. ๒๕๒๒(๔) การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบใช้รถผิดประเภทเป็นการชั่วคราวตามมาตรา ๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒(๕) การสั่งผู้ได้รับใบอนุญาตประกอบการขนส่งกระทำการดังต่อไปนี้(ก)สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบเปลี่ยนแปลงเส้นทางการเดินรถเวลาและจำนวนเที่ยวของการเดินรถเป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ. ๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่ง ตามมาตรา ๔๑ แห่งพระราชบัญญัติการขนส่งทางบก พ.ศ.๒๕๒๒(๖) การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔การชดใช้ค่าเสียหายที่เกิดจากการขนส่ง(๗) การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบ หรือผู้จัดการและพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริง ตามมาตรา ๔๙ (๓)แห่งพระราชบัญญัติการขนส่งทางบก พ.ศ. ๒๕๒๒ข้อ ๔ ให้นักวิชาการขนส่งผู้ปฏิบัติงานด้านประกอบการขนส่งเป็นผู้กระทำการแทนในส่วนที่เกี่ยวกับการมอบอำนาจหน้าที่ ในข้อ ๓ (๑), (๒) (ฉ) (ช) (ซ) และ (ฌ)ข้อ ๕ ให้หัวหน้าฝ่ายทะเบียนรถสำนักงานขนส่งจังหวัดหนองบัวลำภู เป็นผู้กระทำการแทนในส่วนที่เกี่ยวกับ(๑) การดำเนินการทางทะเบียนและภาษีรถดังนี้(ก) การจดทะเบียน(ข) การเสียภาษีประจำปี(ค) การโอนรถ(ง) การย้ายรถ(จ) การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบกพ.ศ. ๒๕๒๒(ช) การแจ้งไม่ใช้รถ ตามมาตรา ๘๙ แห่งพระราชบัญญัติการขนส่งทางบกพ.ศ. ๒๕๒๒(ซ) การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายแสดงการเสียภาษีแทนที่สูญหาย ถูกทำลาย หรือชำรุดในสาระสำคัญ(๒)การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒(๓)การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซม ปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพรถที่ได้รับอนุญาตแล้วตามมาตรา ๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒ข้อ ๖ ให้เจ้าพนักงานขนส่งชำนาญงานผู้ปฏิบัติงานด้านทะเบียนรถเป็นผู้กระทำการแทนในส่วนที่เกี่ยวกับการมอบอำนาจหน้าที่ ในข้อ ๕ (๑) (ข) (ค) (ง)(จ) (ฉ) (ช) และ (ซ)ข้อ ๗ ให้หัวหน้าฝ่ายตรวจสภาพรถสำนักงานขนส่งจังหวัดหนองบัวลำภูเป็นผู้กระทำการแทนในส่วนที่เกี่ยวกับการมอบอำนาจหน้าที่ ในข้อ ๕ (๑) (จ), (๒) และ (๓)ข้อ ๘ ให้หัวหน้าฝ่ายใบอนุญาตขับรถสำนักงานขนส่งจังหวัดหนองบัวลำภู เป็นผู้กระทำการแทนในส่วนที่เกี่ยวกับการดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใช้ใบอนุญาต(จ) การเพิกถอนใบอนุญาตข้อ ๙ ให้เจ้าพนักงานขนส่งชำนาญงานผู้ปฏิบัติงานด้านใบอนุญาตขับรถ เป็นผู้กระทำการแทนในส่วนที่เกี่ยวกับการมอบอำนาจหน้าที่ในข้อ ๘ (ข) และ (ค)ข้อ ๑๐ ในกรณีนายทะเบียนประจำจังหวัดหนองบัวลำภูได้มอบหมายอำนาจหน้าที่ให้กระทำการแทนในเรื่องใดไว้เป็นการเฉพาะให้เป็นไปตามที่กำหนดไว้ในเรื่องนั้นประกาศณ วันที่ ๑๕ มิถุนายน พ.ศ. ๒๕๕๘ธีรศักดิ์เหมทานนท์ขนส่งจังหวัดหนองบัวลำภูนายทะเบียนประจำจังหวัดหนองบัวลำภูปริยานุช/ผู้จัดทำ๑๙ สิงหาคม๒๕๕๘ปุณิกา/ผู้ตรวจ๒๙ สิงหาคม๒๕๕๘[๑] ราชกิจจานุเบกษาเล่ม ๑๓๒/ตอนที่ ๗๙ ง/หน้า ๑๓๒/๑๓ สิงหาคม ๒๕๕๘